Likumprojekts

**Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā**

Izdarīt Kredītiestāžu un ieguldījumu brokeru sabiedrību darbības atjaunošanas un noregulējuma likumā (Latvijas Vēstnesis, 2015, 127. nr.; 2017, 47. nr.; 2019, 52. nr.) šādus grozījumus:

1. Aizstāt visā likumā vārdus "Finanšu un kapitāla tirgus komisija" (attiecīgā locījumā) ar vārdiem "Latvijas Banka" (attiecīgā locījumā).

2. Aizstāt visā likumā vārdus "normatīvie noteikumi" (attiecīgā locījumā) ar vārdu "noteikumi" (attiecīgā locījumā).

3. Izteikt 3. panta trešo daļu šādā redakcijā:

"(3) Latvijas Banka informē Finanšu ministriju par lēmumiem, ko tā plāno pieņemt saskaņā ar šo likumu, un saņem Finanšu ministrijas saskaņojumu pirms tādu lēmumu pieņemšanas, kuriem ir tieša fiskāla ietekme."

4. Izslēgt 4. panta otro daļu.

5. Izslēgt 20. panta piektajā daļā vārdus "ja nepieciešams, kopā ar Latvijas Banku".

6. Izslēgt 103. panta otrās daļas 2. punktu.

7. Izslēgt 104. panta pirmās daļas 2. punktu.

8. 105.pantā:

izslēgt pirmās daļas 6. punktu;

izslēgt ceturtajā daļā vārdus "Latvijas Banka".

9. Aizstāt 129. panta 2. punktā vārdus "izdot rīkojumu" ar vārdiem "pieņemt lēmumu".

10. Papildināt 130. panta pirmo daļu pēc vārda "akta" ar vārdiem "apstrīdēšanu un".

11. Papildināt 131. panta pirmo daļu pēc vārda "akta" ar vārdiem "apstrīdēšana un".

12. Papildināt pārejas noteikumus ar 3. punktu šādā redakcijā:

"3. Uz šā likuma pamata izdotie Finanšu un kapitāla tirgus komisijas normatīvie noteikumi, kas pieņemti līdz Latvijas Bankas likuma spēkā stāšanās dienai, piemērojami līdz dienai, kad Latvijas Banka apstiprina attiecīgus noteikumus, bet ne ilgāk kā līdz 2024. gada 31. decembrim."

Likums stājas spēkā vienlaikus ar Latvijas Bankas likumu.

Finanšu ministrs

J. Reirs